stanford-oval/wikipedia huggingface dataset:
Ford Aerospace
Aikajana

1956 Aeronutronic-yhtiö tulee Ford Motor Companyn divisioonaksi.
1961 Ford Motor Company ostaa Philcon, joka saa nimen Philco-Ford Corporation.
1963 Ford Motor Company yhdistää Aeronutronicin Philco-Fordiin.
1975 Philco-Ford muuttaa nimensä muotoon Aeronutronic Ford Corporation
1976 Ford Corporation muuntuun Ford Aerospace & Communications Corporationiksi.
1981 Ford Aerospace aloitaa uuden divisioonan nimeltä DIVAD (Division Air Defense) IT-tykin kehittämiseen - Divad divisiona lakkautettiin vuonna 1984, kun tilaus peruutetaan.
1988 Ford Aerospacen Milpitas-yksikkö saa työkseen NATOn lentotukikohtien tietoliikennesatelliittien komentokeskuksen operoinnin.
1990 Ford Aerospace myytiin Loral Corporationille. Muu kuin satelliittitoiminta oli myyty jo aiemmin hollantilaiselle Phillipsille.
Georges Colomb

Georges Colomb (1856 – 1945) oli ranskalainen professori Sorbonnessa ja kasvitieteenlaitoksen apulaisjohtaja, joka tuli tunnetuksi sarjakuvapiirtäjänä nimimerkillä Cristophe. Piirtäminen oli hänelle vain harrastus päätyön ohessa. Ranskassa häntä on pidetty sarjakuvan isänä.
Christophe julkaisi vuonna 1889 piirrossarjan Fenouillard -nimisen perheen elämästä. Vuonna 1893 hän loi hajamielisen professorin nimellä Le savant Cosinus ja seuraavana vuonna pienet mutta tarmokkaat kotitontut Plickin ja Plockin.
Ford Bronco (2020)

| Ford Bronco |
| --- | --- |

Valmistustiedot
Valmistusmaa:   Yhdysvallat
Valmistaja:  Ford
Konserni:  Ford Motor Company
Valmistusvuodet:  2020–
Korimalli:  2-ovinen katumaasturi 4-ovinen katumaasturi
Luokka:  J-segmentti
Edeltäjä:  Ford Bronco
Tekniset tiedot
Moottori:  R4 V6
Iskutilavuus:  2,3–2,7 l
Polttoaine:  bensiini
Vetotapa:  neliveto
Vaihteisto:  7-vaihteinen manuaali 10-vaihteinen automaatti
Ford Bronco on Fordin vuodesta 2020 lähtien valmistama katumaasturimalli. Se palasi mallistoon 24 vuoden tauon jälkeen, sillä alkuperäisen Broncon valmistus lopetettiin vuonna 1996. Samaan aikaan uuden Broncon kanssa valmistaja esitteli myös kevytrakenteisemman crossover-malli Bronco Sportin, joka kuitenkin jakaa muotoilun piirteitä suuremman auton kanssa.
Bronco on saatavana sekä kaksi- että neliovisina versioina. Moottorit kuuluvat Fordin EcoBoost-sarjaan. Tarjolla olevat vaihtoehdot ovat nelisylinterinen 2,3-litrainen (270 hv) ja 2,7-litrainen V6 (310 hv). Pienemmän moottorin yhteydessä on seitsemänvaihteinen manuaalivaihteisto, jonka ensimmäinen vaihde on ryömintävaihde. Suuremman moottorin yhteydessä on aina 10-portainen automaattivaihteisto. Vetotapana on aina neliveto.
Aiheesta muualla

Kuvia tai muita tiedostoja aiheesta Ford Bronco (2020) Wikimedia Commonsissa
Gino Colaussi

| 0 | 1 | 2 |
| --- | --- | --- |

Henkilötiedot
Koko nimi: Luigi Colàusig
Syntymäaika: 4. maaliskuuta 1914
Syntymäpaikka: Gradisca d’Isonzo, Itävalta-Unkari
Kuolinaika: 27. heinäkuuta 1991
Kuolinpaikka: Villa Opicina, Italia
Pelipaikka: Hyökkääjä
Pituus: 171 cm
Seurat
| Vuodet | Seura | O (M) |
| 1930–1940   1940–1942   1942–1943   1945–1946   1946–1948 | Triestina   Juventus FC   Vicenza Calcio   Triestina   Calcio Padova | 248 (39)   40 (7)   26 (10)   26 (3)   45 (12) |
Maajoukkue
| 1935–1940 |  Italia | 26 (15) |
Valmennusura
1949–1950   ?   ?   ?: Ternana Calcio   Campobasso   Tharros   Olbia Calcio
 Seurajoukkueuran tilastot kattavat vain kansalliset sarjat.
Luigi Colàusig eli Gino Colaussi (4. maaliskuuta 1914 Gradisca d’Isonzo, Itävalta-Unkari – 27. heinäkuuta 1991 Villa Opicina, Italia) oli italialainen jalkapalloilija ja jalkapallovalmentaja. Hän voitti maailmanmestaruuden 1938 Ranskan MM-kisoissa. Hän pelasi lopputurnauksessa kolme ottelua ja teki niissä 4 maalia, joista 2 Unkaria vastaan loppuottelussa. Hän voitti myös Juventuksen riveissä Italian cupin 1941–42.
Frank B. Kellogg

| Frank B>  Kellogg |
| --- | --- |

Yhdysvaltain 45. ulkoministeri
 5. maaliskuuta 1925 – 28. maaliskuuta 1929  
Edeltäjä:  Charles Evans Hughes
Seuraaja:  Henry L. Stimson
Henkilötiedot
Syntynyt: 22. joulukuuta 1856 Potsdam, New York
Kuollut: 21. joulukuuta 1937 Saint Paul, Minnesota
Tiedot
Puolue:  Republikaanit
 Nimikirjoitus
Frank Billings Kellogg (22. joulukuuta 1856 – 21. joulukuuta 1937) oli yhdysvaltalainen poliitikko ja valtiomies.
Kellogg syntyi Potsdamissa New Yorkissa ja perhe muutti Minnesotaan 1865. Kellogg alkoi harjoittaa lakia Rochesterissa 1877. Hän oli kaupungin asianajaja 1878–1881 ja Olmstedin piirikunnan 1882–1887. Hän muutti Saint Pauliin 1887.
Kellogg valittiin republikaanina Yhdysvaltain senaattiin Minnesotasta 1917–1923. Hän hävisi vaalit 1922. Hän edusti Yhdysvaltoja viidennessä Amerikan valtioiden kokouksessa Santiagossa Chilessä 1923, ja toimi lähettiläänä Britanniaan 1923–1925.
Kellogg toimi presidentti Calvin Coolidgen ulkoministerinä 1925–1929. Hän oli vuoden 1928 Kelloggin sopimuksen alullepanija. Tästä Kellogg sai Nobelin rauhanpalkinnon 1929 ja Ranska nimitti hänet kunnialegioonan jäseneksi.
Kellogg oli Kansainliiton alaisen Kansainvälisen tuomioistuimen tuomarina 1930–1935. Hän kuoli Saint Paulissa.
Aiheesta muualla

Biographies of the Secretaries of State: Frank Billings Kellogg (1856–1937) Office of the Historian, Yhdysvaltain ulkoministeriö.
Wikimedia Commonsissa on kuvia tai muita tiedostoja aiheesta .
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
Ford B-Max

| Ford B-Max |
| --- | --- |

Valmistustiedot
Valmistusmaa:   Romania
Valmistaja:  Ford
Konserni:  Ford Motor Company
Valmistusvuodet:  2012–2017
Korimalli:  5-ovinen tila-auto
Luokka:  M-segmentti
Edeltäjä:  Ford Fusion
Teknisesti samankaltaisia:  Ford EcoSport II Ford Fiesta VI Ford Fiesta VII Ford Ka+ Ford Puma Ford Transit Courier Mazda2 (DE)
Tekniset tiedot
Pohjalevy:  Ford Global B-car
Moottori:  R3 R4
Iskutilavuus:  1,0–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen kaksoiskytkin
Ford B-Max on Fordin vuosina 2012–2017 valmistama pieni tila-automalli, joka korvasi Ford Fusionin. Se perustuu samalle pohjalevylle kuin esimerkiksi Ford Fiesta- ja Transit Courier -mallit.
Vuoden 2012 Euro NCAP -kolaritestistä B-Max sai tulokseksi täydet viisi tähteä.
B-Max esiteltiin Geneven autonäyttelyssä keväällä 2012. Samanniminen konseptimalli oli esitelty vuotta aiemmin. Autossa ei ole lainkaan kiinteää B-pilaria etu- ja takaovien välissä. Takaistuimelle kuljetaan liukuovesta.
Aiheesta muualla

Kuvia tai muita tiedostoja aiheesta Ford B-Max Wikimedia Commonsissa
Game Night

| Game Night |
| --- | --- |

Tyyli:  viihde
Kestoaika:  42 minuuttia
Alkuperämaa:   Suomi
Verkko:  MTV3
Esitetty:  8. syyskuuta 2017 –  10. marraskuuta 2017
Jaksoja:  10
Tuotanto
Tuottaja(t):  Janina Kokkonen
Vastaava(t) tuottaja(t):   Olli Suominen  Tuomas Summanen  Sari Valtanen (MTV) 
Käsikirjoittaja(t):   Hermanni Koppala  Janne Sarja 
Leikkaaja(t):   Matti Mikkonen (pääleikkaaja)  Linda Andersson 
Tuotantoyhtiö(t):  Rabbit Films
Aiheesta muualla
Virallinen sivusto
IMDb
Game Night on MTV3-kanavalla esitettävä suomalainen viihdeohjelma, jossa julkisuudesta tutut henkilöt pelaavat joukkueittain vaihtuvia seurapelejä. Ohjelmaa juontaa Jaakko Saariluoma ja joukkueiden kapteeneina toimivat Anna-Maija Tuokko sekä Maria Ylipää.
Ohjelma perustuu yhdysvaltalaiseen Hollywood Game Night -formaattiin.
Jaksot

| Jakso | Ensiesityspäivä | Anna-Maijan joukkue | Marian joukkue | Katsojaluvut |
| --- | --- | --- | --- | --- |
| 1 | 8. syyskuuta 2017 | Kiti Kokkonen Kirsi Ylijoki Heikki Puhakainen | Anu Sinisalo Olli Herman Lasse Piirainen | 303 000  |
| 2 | 15. syyskuuta 2017 | Antti Ketonen Diandra Pete Parkkonen | Arttu Wiskari Benjamin Peltonen Aki Linnanahde | – |
| 3 | 22. syyskuuta 2017 | Kirsi Alm-Siira Sonny Nikke Ankara | Jaakko Parkkali Arttu Lindeman Ollie | – |
| 4 | 29. syyskuuta 2017 | Uniikki Timo Pieni Huijaus Emma Kimiläinen | Spekti Noora Karma Kalle Lamberg | 246 000  |
| 5 | 6. lokakuuta 2017 | Jarkko Tamminen Jaana Saarinen Riku Suokas | Markku Haussila Santtu Karvonen Joonas Nordman | 196 000  |
| 6 | 13. lokakuuta 2017 | Vanessa Kurri Eric ”Lakko” Savolainen Juuso ”Herbalisti” Karikuusi | Pipsa Hurmerinta Meri-Tuuli Väntsi Arja Koriseva | – |
| 7 | 20. lokakuuta 2017 | Viivi Pumpanen Jussi Simola Tommi Mujunen | Iikka Kivi RudiRok Laura Friman | 199 000  |
| 8 | 27. lokakuuta 2017 | Iisa Jannika B Ville ”Viki” Eerikkilä | Ike Brädi Ilta | – |
| 9 | 3. marraskuuta 2017 | Juho Nummela Sami Harmaala Maiju ”Mansikkka” Voutilainen | Tero Tiittanen Jarkko Nyman Alina Tomnikov | – |
| 10 | 10. marraskuuta 2017 | Sanna Stellan Tatu Sinisalo Elias Kaskinen | Sasu Paakkunainen Roope Salminen Maija Vilkkumaa | – |
Aiheesta muualla

Ohjelman mainos YouTubessa
Finvoice

Finvoice on suomalaisten pankkien yhteistyössä kehittämä ja ylläpitämä verkkolaskuformaatti, Finanssiala ry:n (FA)  julkaisemaan standardiin perustuva verkkolaskujen ja muiden sähköisten sanomien muoto-, kuvaus- ja esitystapa. Samaa nimeä käytetään myös pankkien ja maksulaitosten tarjoamasta verkkolaskujen välityspalvelusta.
FA:n soveltamisohjeiden mukaan Finvoice-sanomaa voidaan käyttää laskutukseen ja jopa muihin liiketoimintasanomiin kuten tarjoukset, tilaukset, tilausvahvistukset, hinnastot jne. Se soveltuu kaikenkokoisten yritysten väliseen laskutukseen sekä kuluttajalaskutukseen. 
Finvoice-välityspalvelussa välitetään yksistään Finvoice-soveltamisohjeiden mukaisia aineistoja.
Finvoice on Finanssiala ry:n (aik. Suomen Pankkiyhdistys ry) rekisteröimä tavaramerkki, sen kuvausten tekijänoikeudet, vastuu niiden ylläpidosta ja päivityksistä kuuluvat FA:lle. Finvoice-esitystapa on tuotu Finanssialan Keskusliiton (FA) julkaisemassa standardissa ja sen kuvaukset ovat vapaasti käytettävissä muuttamattomina.
Finvoice (1.2, 1.3, 2.0, 2.01, 3.0) on suomalaisten pankkien määrittelemä ja Suomessa yleisin sähköisen laskutuksen formaatti. Suomessa toiseksi yleisin sähköisen laskutuksen formaatti on TeApps (TEAPPS 2.7.). Lisäksi käytetään useita ohjelmistovalmistajien formaatteja kuten VismaXML, LiinosXML ja WoodX.
Finvoice 3.0 versiosta on tehty yhteenvertaustaulukko TeappsXML uusimman version kanssa.
Finvoice-sanoma

Kaikkien Finvoice-sanomien tulee olla skeeman mukaisia. Ohjelmistotoimittaja vastaa siitä, että ohjelmisto tekee skeeman mukaisia verkkolaskuja, jolloin muodollisessa tarkastuksessa tarvittavat tiedostot ovat css-, dtd-, xsd- ja xsl-tiedostot. Kaikki versiot tarkistetaan pankissa skeemaa vasten, jolloin viittaus pitää olla xsd. Skeeman vastainen aineisto hylätään.
Kuluttajan e-laskuun liittyviä Ilmoittamispalvelun sanomia ovat:
FinvoiceSenderInfo (SI). Lähettäjä ilmoittaa FinvoiceSenderInfo- sanomalla verkkopankkia tai maksamisen verkkopalvelua käyttäville asiakkaille omat laskuttajan tietonsa. Sanoman pohjalta palveluntarjoaja asettaa tiedot verkkopankissa tai maksamisen verkkopalvelussa asiakkaan käytettäväksi. Lähettäjän antama yksilöivä tunniste/tunnus sanomalle laskuttajan omaan käyttöön.
FinvoiceReceiverInfo -sanomalla välitetään asiakkaan osoitetiedot välitetään lähettäjälle.
ReceiverProposal (RP) on laskuttajan tekemä vastaanottoehdotus vastaanottajalle. RP-sanomassa tulee olla sama tieto kuin SI:ssä.
F:n yleiskuvausten perusteella Finvoice-sanomilla on käytössä ISO-8859-15-merkistö ja Finvoice on määritelty käyttäen xml-syntaksia. Xml mahdollistaa esim. laskun esittämisen sekä sovelluksen ymmärtämässä muodossa että selaimella paperilaskua vastaavassa muodossa. Selaimella esitetty lasku voidaan tulostaa paperilaskuksi ja käsitellä perinteisellä tavalla. Finvoice-laskussa XML-standardin mukaisesti korvataan myös tietyt erikoismerkit.
Versiot Finvoice-sanomasta ovat alaspäin yhteensopivia:
ensimmäinen versio julkaistiin vuonna 2003,
versio 1.1 vuonna 2004 (jossa ei ole vielä määritelty kenttien maksimipituuksia)
ja versio 1.2. vuoden 2005 alussa (kenttien maksimipituudet ovat määritelty)
Finvoice soveltamisohjeen versio 1.3 julkaistiin 2008 ja sen keskeisimmät muutokset on kuvattu 1.3 soveltamisohjeessa, viimeksi päivitetty 23.05.2011
Finvoice soveltamisohjeen version luonnos 2.0 julkaistiin 16.5.2012 ja pankit ovat ottaneet sen käyttöön oman aikataulunsa mukaan, kuitenkin viimeistään tammikuussa 2013 Suoramaksun osalta. Version 2.0 olennaisimmat muutokset liittyvät uuden palvelun, Suoramaksun käyttöönottoon ja liitteen välitykseen Finvoice-välityspalvelussa.
Ilmoittamispalvelun soveltamisohjeen versio 2.01, 15.04.2013
Finvoice soveltamisohjeen versio 3.0. Luonnos v 0.4 5.9.2017, kommentit lokakuun 2017 loppuun mennessä.
Finvoice-sanoman perusrakenne:
Myyjän tiedot (SellerPartyDetails)
Laskun lähettäjän tiedot (InvoiceSenderPartyDetails)
Laskun vastaanottajan tiedot (InvoiceRecipientDetails)
Ostajan tiedot (BuyerPartyDetails)
Toimitusosapuolen tiedot (DeliveryPartyDetails)
Laskun tiedot (InvoiceDetails)
Laskurivin tiedot
Myyjän antamat tiedot maksutoimeksiantoa varten (EpiDetails).
Finvoice-välityspalvelu

Finvoice-välityspalvelu on pankkien välinen ja yhteinen palvelu laskujen Finvoice- muodossa pankkien välittymistä varten. Finvoice-välityspalvelun käyttö edellyttää sekä verkkolaskun lähettäjältä että vastaanottajalta sopimusta oman pankin ja Finvoice-välityspalvelusta palveluntarjoajansa kanssa. Vain Finanssialan Keskusliiton (FK:n) hallinnoimaan Finvoice-välityspalvelusopimukseen liittyneet palvelutarjoajat voivat asiakkailleen tarjota Finvoice-välityspalvelua. Kuluttajat sopivat palveluntarjoajansa kanssa e-laskujen vastaanottamisesta verkkopankkiin tai maksamisen verkkopalveluun. Myyjä luo kuvauksen mukaisen laskun siirtokehyksineen ja lähettää sen ostajalle palveluntarjoajansa kautta. Ostaja siirtää laskun tiedot omiin järjestelmiinsä tai katsoo laskua selaimella. Laskun voi tulostaa selaimelta paperille ja käsitellä sitä perinteisellä tavalla.
Finvoice-välityspalvelua käyttävän asiakkaan tunnistaa osoitteeseen liittyvästä palveluntarjoajan tunnuksesta, joka on tällöin palveluntarjoajan BIC-tunnus. Asiakkaan ja pankin väliseen sopimukseen liittyy palvelukuvaus ja ehdot, jolloin laskuttaja tietää mitä vastaanottajan kanssa on sovittu ja päinvastoin. Finvoice-välityspalvelu sisältää kuittausmenettelyn, jossa laskuttaja saa tiedon, jos laskua ei voida toimittaa vastaanottajalle välityspalvelusta noudettavaksi. Liitteitä ei voi välittää Finvoicessa. Asiakas voi sopimuksessa valtuuttaa niin sanotun aineistonhoitajan lähettämään ja vastaanottamaan laskuaineistoja puolestaan. Aineistonhoitaja voi olla esim. palvelutalo, tilitoimisto, verkkolaskuoperaattori jne. Finvoice-välityspalvelussa palveluntarjoaja tunnistaa alkuperäisen lähettäjän ja vastaanottajan.
Finvoice- ja e-laskuja voidaan käyttää vain kaikilta osin voimassa olevien Finvoice-välityspalvelun kuvausten ja ehtojen mukaisessa välityspalvelussa, koska Finanssialan Keskusliitto (aik. Suomen Pankkiyhdistys ry) on kummankin laskun liikkeellelaskija. Finanssialan Keskusliitto omistaa myös Finvoice-välityspalvelun kuvausten ja ehtojen tekijänoikeudet. Finvoice-välityspalveluun sovelletaan FK:n ylläpitämää kuvausta ja ehtoja ja niissä mainittuja dokumentteja eivätkä palveluntarjoajan tekemät ehdot saa olla ristiriidassa Finvoice-välityspalvelun kuvauksen ja soveltamisohjeen kanssa.
Kuvaus, soveltamisohjeet ja lisätiedot ovat saatavilla FK:n verkkosivuilla.
Finvoicea tarjoavat pankit ja maksulaitokset:
Aktia
DNB
Handelsbanken
Nordea
OP-ryhmä
POP Pankit
Danske Bank
SEB
S-Pankki
Säästöpankit
Ålandsbanken
Finvoice testaus

Finvoicen rakenteesta johtuen sen testaus on monimutkaista. Testattava on sekä SOAP että varsinainen lasku.  Finvoicea varten osalla pankeista on omat testausalustansa asiakkaita varten.
Lisäksi markkinoilla on joitakin Finvoice-testaukseen erikoistuneita yrityksiä ja jotkin testaustyökalut tuottavat Finvoice-testiraportin automaattisesti testipenkin perusteella.
Georges Courteline

Georges Courteline vuonna 1921.
Georges Courteline, oik. Georges Victor Marcel Moinaux (25. kesäkuuta 1858 Tours, Ranska – 15. kesäkuuta 1929 Pariisi, Ranska) oli ranskalainen kirjailija ja näytelmäkirjailija.
Suoritettuaan asepalveluksensa Courteline ryhtyi virkamieheksi uskonnollisten asioiden ministeriössä, jossa hän vietti neljätoista vuotta havainnoiden kollegoitaan. Näistä kokemuksista tuli hänen kirjallisen inspiraationsa pääasialliset lähteet.
Ensimmäisissä näytelmissään – Les Gaietés de l’Escadron (1886) ja Lidoire (1891) – hän pilaili armeijan kustannuksella. Messieurs les Ronds-de-Cuir (1893) hyökkäsi virkamiesten kimppuun, ja Boubouroche (1893) kohdistui pikkuporvaristoon. Seuraavat teokset, kuten Un client sérieux (1896) ja Les Balances (1901), käsittelivät oikeuslaitosta, ja Le Commissaire est bon enfant sekä Le Gendarme est sans pitié (1899) arvostelivat poliisia. La Peur des Coups (1894), Monsieur Badin (1897) ja La Paix Chez Soi (1903) huvittivat pariskuntien naurettavuudella.
Courteline kuvasi teoksissaan aikansa puutteita ja käytti dialogeja tehden niistä komediansa olennaisen osan. Hänen hahmonsa, kuten tuomari, aliupseeri, porvari ja saituri, olivat keskinkertaisia, ja juonet paljastivat arkielämän absurdiuen.
Satiirisesti pikkuporvariston vikoja kuvaavana kirjailijana Courteline palkittiin kunnialegioonan kunniamerkillä vuonna 1899 ja valittiin Goncourt-akatemian jäseneksi vuonna 1926.
Courteline on haudattu Pariisissa sijaitsevalle Père-Lachaisen hautausmaalle.
Foxsaaret

| Foxsaaret |
| --- | --- |

  
Merialue:  Tyyni valtameri
Saaria yht.:  13
Suurin saari:  Unimak
Muita saaria:  Amaknak, Akun, Akutan, Amuchta, Uluga, Umnak, Unalaska, Unaska, Sannak
Valtio
Valtio:  Yhdysvallat
Osavaltio:  Alaska
Piirikunta:  Aleutians West, Aleutians East
Väestö
Väkiluku:  5 099
Asutuskeskukset:  Akutan, Unalaska
Foxsaaret  (engl. Fox Islands) on saariryhmä, joka on osa Aleuttien saaristoa Alaskassa Tyynellämerellä. Foxsaaret on lähimpänä Pohjois-Amerikan mannerta ja on sen Alaskan niemimaata sijaitseva saariryhmä Aleuteilla.
Aleutit asuttivat saaria vuosisatoja. Ensimmäiset eurooppalaiset kävivät saarilla vuonna 1741, jolloin Venäjän laivaston palkkaama tanskalainen merenkulkija Vitus Bering etsi uusia alueita Venäjän turkispyynnin tarpeisiin.
Foxsaaret
Saariryhmän suurimmat saaret (lännestä itään) ovat Amuchta, Unaska, Uluga, Umnak, Amaknak, Unalaska, Akutan, Akun, Unimak ja Sannak.
Saariryhmän englanninkielinen nimi Fox Islands on käännös venäläisten turkiskauppiaiden ja tutkimusmatkailijoiden sille 1700-luvulla antamasta nimestä Лисьи острова, Lisji ostrova ("Kettusaaret").
F.T. Island

F.T. Island (Hangul: 에프티 아일랜드), Five Treasure Island, tai FTI, on  K-Pop-yhtye.  F.T. Island tulee sanoista 'Five Treasure Island', viitaten jokaisen bändin jäsenen olevan aarre. Heidän debyyttialbuminsa, Cheerful Sensibility,  oli kuudenneksi myydyin albumi Etelä-Koreassa vuonna 2007.
Marraskuussa 2019 yhtyeen jäsen Choi Jong Hun sai viiden vuoden vankeustuomion huumattujen naisten joukkoraiskauksesta ja elinikäisen kiellon työskennellä lasten ja nuorten kanssa.
Yhtyeen jäsenet > Hongki

| --- | --- |
Nimi: Lee Hong Ki (hangul: 이홍기)
Syntynyt: 2. maaliskuuta 1990
Koulutus: Seongji High School (hangul: 성지고등학교) Käy Kyung Hee yliopistoa maaliskuusta 2009 lähtien, pääaine Draama ja Teatteri
Soittimet: laulu
Muut työt: Näyttelijä debyytti 2002 päärooli KBS2n Magic Kid Masuri (매직키드 마수리) Lysanderin rooli Kesäyön unelman korealaisessa versiossa
Yhtyeen jäsenet > Jonghun

| --- | --- |
Nimi: Choi Jong Hun (hangul: 최종훈)
Syntynyt: 7. maaliskuuta 1990
Koulutus: Shindongshin Middle Information Industry High School (hangul: 신동신정보산업고등학교) Käy Gyeonggi yliopistoa maaliskuusta 2009, pääaine Digitaalinen Musiikki
Soittimet: kitara, piano, laulu
Yhtyeen jäsenet > Jaejin

| --- | --- |
Nimi: Lee Jaejin  (hangul: 이재진)
Syntynyt: 17. joulukuuta 1991
Koulutus: Seonyoo High School (hangul: 선유고등학교)
Soittimet: akustinen bassokitara, basso, laulu
Muut työt: Näyttelijä debyytti 2007 Wang Sa Baekin (hangul: 왕사백) rooli KBS2n sitcomissa Unstoppable Marriage
Yhtyeen jäsenet > Seunghyun

| --- | --- |
Nimi: Song Seunghyun (hangul: 송승현)
Syntynyt: 21. elokuuta 1992
Soittimet: kitara, laulu
Yhtyeen jäsenet > Minhwan

| --- | --- |
Nimi: Choi Minhwan  (hangul: 최민환)
Syntynyt: 11. marraskuuta 1992
Koulutus: Eunil Information Industry High School (hangul: 은일정보산업고등학교)
Soittimet: Rummut
Muut työt: Näyttelijä debyytti 2009, KBS1 The Road Home
Yhtyeen jäsenet > Entiset jäsenet > Wonbin

| --- | --- |
Nimi: Oh Wonbin (hangul: 오원빈)
Syntynyt: 26. maaliskuuta 1990
Koulutus: Seongji High School (hangul: 성지고등학교) Käy Gyeonggi University maaliskuusta 2009, pääaine Digitaalinen Musiikki
Soittimet: kitara, laulu
Diskografia > Korealaiset albumit

Cheerful Sensibility (2007)
Colorful Sensibility (2008)
Cross & Change (2009)
Five Treasure Box (2012)
I Will (2015)
Where's the Truth? (2016)
Over 10 Years (2017)
Diskografia > Japanilaiset albumit

So Long, Au Revoir (2009)
Five Treasure Island (2011)
20 [Twenty] (2012)
Rated-FT (2013)
New Page (2014)
5.....Go (2015)
N.W.U (2016)
United Shadows (2017)
Planet Bonds (2018)
Everlasting (2019)
Aiheesta muualla

Min Hwan's Official Japanese Blog (Arkistoitu – Internet Archive)
Foxy, Foxy

| ”Foxy, Foxy” Mott the Hoople |
| --- | --- | --- |

Singlen tiedot
 Julkaistu: 1974
 Formaatti: 7"-single
 Tuottaja(t): Ian Hunter, Dale Griffin, Pete Overend Watts
 Tyylilaji: glam rock
 Kesto: 03.28
 Levy-yhtiö: CBS Records
Listasijoitukset
  33. (22. kesäkuuta 1974)
Mott the Hooplen muut singlet
| ”The Golden Age of Rock ’n’ Roll” 1974 | ”Foxy, Foxy” 1974 | ”Saturday Gigs” 1974 |
Foxy, Foxy on brittiläisen Mott the Hoople -yhtyeen vuonna 1974 ilmestynyt kappale ja single, jonka julkaisi CBS Records. Kappale ei ole millään yhtyeen studioalbumilla, mutta se on bonuskappaleena The Hoople -albumin vuoden 2006 uusintapainoksella. Kappale nousi brittilistan sijalle 33 kesäkuussa 1974.
Singlen kääntöpuolella on kappale ”Trudi’s Song”, joka on myös yhtyeen vuoden 1974 albumilla The Hoople. Molemmat kappaleet on tehnyt Ian Hunter.
Singlen ovat tuottaneet yhtyeen jäsenet Hunter, Dale Griffin ja Pete Overend Watts.